钦定古今图书集成/明伦汇编/氏族典/第612卷 > 《唐书》 > 令狐彰
## 钦定古今图书集成/明伦汇编/氏族典/第612卷 > 《唐书》 > 令狐彰

按《唐书令狐彰传》：“彰字伯阳，京兆富平人。其先自炖
煌内徙，父濞，为世善吏。始尉范阳，通民家女，生彰。罢
归，留彰母所。既长，志胆沉果，知书传大义。安禄山署
左卫郎将。二京平，走河朔。史思明署博、滑二州刺史。
彰欲以节自显，籍士马州县献款，谕众以大谊，皆感
附。以麾下数百入朝，拜滑亳魏博节度使。河朔平，加”
兼御史大夫，封霍国公。田畴大辟，库委丰馀，岁时贡
赋如期。与鱼朝恩有隙，及用事，彰不敢入朝。会母丧
失明，卒。诏褒其门，赠太傅。